hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu hu hu hu hu en hu en hu en hu en hu hu hu hu hu hu hu hu hu en hu hu fr hu hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu de en en
Debütált a Petőfi Klub- Egy mai költő a sokarcú zseni Petőfiről | Tapolcai Media
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Home \ hírek \ Debütált a Petőfi Klub- Egy mai költő a sokarcú zseni Petőfiről
Debütált a Petőfi Klub- Egy mai költő a sokarcú zseni Petőfiről
A közelmúltban Tapolcán is megalakult Petőfi Klub első előadása – nem túl meglepő – Petőfi Sándorról, a “legismertebb”  magyar költő történelmi, társadalmi, művészeti  szerepéről szólt tegnap a Tamási Áron Művelődési Központ emeleti különtermében. Az előadó, Szálinger Balázs József Attila-díjas költő azt igyekezett megmutatni a közönségnek, hogy Petőfi “nem egy köztéri szobor, egy 1.0-ás valaki”, ahogy őt  a leegyszerűsítő történetírás, a politika és az oktatás révén az átlagember ismeri Magyarországon.
Szálinger Balázs költő: Petőfi kiválóan alkalmas volt arra, hogy nemzeti legendává váljon…, egy végtelenül sokarcú zseni volt /fotók:tl/
– Petőfi nem egyenlő a “talpra magyarral” és nem egyenlő a “reszkető bokorral, amelyre madárka szállott”‘, nem csak egy történelmi legenda, hanem egy végtelenül sokarcú zseni, aki rövid életében alkalmassá vált arra, hogy egy olyasfajta magyar ikon legyen, aki közös nemzeti mitológiánk talán legfontosabb alapkövének, az 1848/49-es szabadságharcnak arcot ad. Egy srác, aki nagyon lentről jött, rövid idő alatt messze jutott és nem érte meg 27. életévét. De miért is érdekes számunkra Petőfi, amikor például Adyt és József Attilát gyakran közelebb érezhetjük magunkhoz- tette fel a kérdést és adott rá válaszokat a keszthelyi születésű költő. Véleménye szerint, Petőfi egy megkonstruált nemzeti mitológia része, hiszen kiválóan alkalmas volt  a rá szabott szerepre. Rövid életútja, pályája alatt nagyjából 5-6 havonta változtatta szerepeit. A háború előtt azt mondta: …ott essek el én a harc mezején…, mint aki nagyon dühös és nagyon haragszik. Aztán a 48-as választás után csalódott, ő lett az Apostol érzékeny költője… Ám Petőfi Sándor alakváltásai,  munkái minden esetben magas színvonalúak és korszakos jelentőségűek voltak- állítja a József Attila-díjas költő. Hogy miért is nem például a nemzetközi szinten is jóval ismertebb Bartók Béla lett a nemzet legnagyobb alakja? Szálinger Balázs saját elmélete szerint,  a titok a magyarság ősvallásában fontos helyet foglaló szakrális vezetői szerep és a polgárosodás korának változásaiban, új eszményeiben gyökerezik egyszerre…- hangzott el sok egyéb gondolat, érdekes és értékes információ mellett, a reálisabb  Petőfi Sándor képet megmutatni szándékozó első Petőfi klubos előadáson. /Töreky L./
Barczáné Tóth Boglárka,  a TÁMK Petőfi Klubjának vezetője ajánlja a közönség figyelmébe a Petőfi Klubot és annak első előadását
Debütált a Petőfi Klub- Egy mai költő a sokarcú zseni Petőfiről
Töreky László | hírek, közélet, kultúra, oktatás | 2022.04.28. 16:53
Országos versenysikerek néptáncban- ” Vissza minden, átöltöztünk és megmutattuk…”
Magas elismerés járt a tehetségfejlesztő munkáért
107 – Rendőrségi magazin
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Please specify an ID for the Contact Form in Theme Options > Single Post/Video > Video Report Form